
Изх. №61-00-204/07.05.2024 г. 
ДО

ОБЩИНСКИ СЪВЕТ 

ГР. ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Одобряване на допълнителни разходи за 2024 г. за наемане на лица по извънтрудови правоотношения, за извършване на конкретни дейности
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
За поддържане на общинската инфраструктура (улични платна, тротоарни площи, площади, паркинги, зелени и цветни площи, обществени места за отдих, пешеходни зони, чешми, спортни и детски площадки, както и за почистване на водостоци и отводнителни решетки, снегопочистване и опесъчаване на пешеходни зони при зимни условия и други) и на зелените и цветни площи на територията на Община Златоград, в дейност „Други дейности по жилищното строителство, благоустройството и регионалното развитие“ и дейност „Озеленяване“, съгласно приетата структура и численост на персонала в местни дейности, с Решение № Ж 231 от 06.07.2016 г. на Общински съвет-Златоград, са назначени 6 лица по трудови правоотношения. Предвид увеличаване обема на дейностите по поддържане на обществените зони, места за отдих, пътна инфраструктура, зелена система, спортна инфраструктура е необходимо наемането на лица по извънтрудови правоотношения (граждански договори).
От началото на годината, към настоящия момент, по извънтрудови правоотношения са наети 8 лица, с възложени конкретни дейности: зимно поддържане на пешеходни зони,  почистване на паднали листа и клони, почистване на наноси, опесъчаване на заледени участъци от тротоари и мостови съоръжения, почистване на отводнителни решетки от листа и земна маса, събиране на наноси по пътното платно, поддържане, почистване и косене на зелени площи, събиране на окосена трева, окопаване, поливане и торене на декоративна растителност и сезонни цветя. За периода от 01.01.2024 г. до 23.04.2024 г., са изплатени средства за възнаграждения, по извънтрудови правоотношения, в размер на 24 195 лв. 
За да съумеем да запазим всичко направено до момента и да продължим да поддържаме площите, е необходимо да се полагат ежедневни грижи за засадената растителност в тях. Това от своя страна е свързано с разходи за наемане на работна ръка.
За периода от месец май до края на годината, се налага възлагането на дейности по поддържане на зелените площи, цветните алеи, обществени места за отдих, пешеходните зони, тротоарни площи, спортни площадки, детски площадки за игра и други, чрез извънтрудови правоотношения, като необходимите средства са в размер на 26 500 лв. 
От 2 май 2024 г. до 02 май 2025 г.,  четири от лицата  ще преминат  на трудови договори по проект „Започвам работа – Компонент 3 – Заетост“ с осигурено финансиране от Програма „Развитие на човешките ресурси“ 2021-2027 г. Съгласно условията на проекта работодателят се задължава да продължи заетостта на лицата за период от 6 месеца, след изтичане на периода, финансиран от Програмата. 

Дейности, свързани с организиране на спортни занимания и мероприятия, на територията на спортните обекти в Община Златоград, както и поддръжката на спортната база и подпомагане на дейностите, извършвани от служителите в дейност „Спортни бази и спорт за всички“, са възложени чрез граждански договор, на едно лице, извън щатната численост, одобрена с  Решение № Ж 231 от 06.07.2016 г. на Общински съвет - Златоград, като са необходими средства за възнаграждение за 12 месеца в размер на 12 340 лв.
Във връзка с гореизложеното предлагам Общински съвет Златоград да разгледа и приеме следния проект за
Р Е Ш Е Н И Е

На основание чл. 124, ал.2 от Закона за публичните финанси, Общински съвет Златоград,
РЕШИ:
1. Одобрява допълнителни разходи за 2024 г., в размер на 63 035 лв., за наемане на лица по извънтрудови правоотношения, за извършване на конкретни дейности.
2. Средствата по т.1 да се осигурят за сметка на резерва за непредвидени и неотложни разходи за 2024 г. от дейност “Резерв“.
3. Със сумата по т.1 да се увеличат разходите по дейности, както следва:
·  дейност „Озеленяване“, параграф § 02-02 „Други възнаграждения и плащания за персонала по извънтрудови правоотношения“ – 54 995 лв. .
· дейност „Други дейности по жилищното строителство, благоустройството и регионалното развитие“, параграф § 02-02 „Други възнаграждения и плащания за персонала по извънтрудови правоотношения“ – 6 200 лв.  
· дейност „Спортни бази за спорт за всички“ параграф § 02-02 „Други възнаграждения и плащания за персонала по извънтрудови правоотношения“ -  12 340 лв.
4. Кметът на Община Златоград да извърши съответните промени по бюджета на общината за 2024 г.
С уважение,

Изготвили:

Гл.специалист „Благоустрояване и озеленяване”
Гл.експерт“БМП“
Съгласували:

Директор на дирекция ХД, О, З  и ООС,

той и секретар на МКБППМН
Директор на дирекция

ФСД,Б, ЧР и МДТ



                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

